ग्लोबल स्लोडाउन बनी वजह, निकाले एम्प्लॉइज को कंपनसेशन पैकेज दिया
Twitter’s India rival Koo now fires 30 per cent of its employees, 'कू' ने 30% कर्मचारियों को नौकरी से निकाला
भारतीय माइक्रोब्लॉगिंग प्लेटफॉर्म 'कू' ने एक साल में टोटल वर्कफोर्स के करीब 30% कर्मचारियों को नौकरी से निकाल दिया। वर्कफोर्स में ये कटौती ग्लोबल स्लोडाउन के कारण की गई है। कू ने कहा कि निकाले गए कर्मचारियों को कंपनसेशन पैकेज दिया गया है। इसके अलावा हेल्थ बैनिफिट को बढ़ाने के साथ नई नौकरी सर्च करने में भी मदद की है।
कंपनी ने बताया कि उसने जनवरी में 10 मिलियन डॉलर यानी करीब 82.15 करोड़ रुपए का फंड जुटाया था और वो अच्छी तरह से पूंजीकृत है। कंपनी अभी नया फंड जुटाने के बारे में भी नहीं सोच रही है। सिंतबर 2022 में कंपनी ने मोनेटाइजेशन एक्सपेरिमेंट भी शुरू किए थे। कंपनी ने कहा कि वो सस्टेनेबल बिजनेस बनाने के लिए मोनेटाइजेशन एक्सपेरिमेंट जारी रखेगी।
कू को तीन साल पहले 2020 में बनाया गया था। इसे ट्विटर के देसी वर्जन के रूप में पहचान मिली। कू ऐप ने अगस्त 2020 में भारत सरकार की आत्मनिर्भर ऐप इनोवेशन चैलेंज जीता था। तीन साल में कू के 6 करोड़ से ज्यादा ऐप डाउनलोड है।
ट्विटर की छंटनी पर को-फाउंडर ने जताया था दुख
जब एलन मस्क ने ट्विटर के कर्मचारियों की छंटनी की थी तो कू ऐप के को-फाउंडर मयंक बिदावत्का ने दुख जताया था। साथ ही, ट्विटर से निकाले गए कर्मचारियों को नौकरी पर रखने की भी इच्छा जताई थी। मयंक कहा था माइक्रो-ब्लॉगिंग लोगों की शक्ति के बारे में है। दमन नहीं।"
ट्विटर में अभी करीब 1500 कर्मचारी
एलन मस्क ने जब ट्विटर को खरीदा था तब उसमें 7500 से ज्यादा एम्प्लॉइज थे। मस्क ने पहले राउंड की छंटनी में आधे से ज्यादा कर्मचारियों को निकाल दिया था। इसके बाद भी उन्होंने छंटनी जारी रखी। अभी ट्विटर में केवल 1500 के करीब कर्मचारी बचे हैं।